《送井伯赴上庠》
宋代·林亦之

紫微巷口送征鞍，白杜村前荳叶寒。
一赋雕虫如癸水，千山赢叶上长安。
短檠已自甘投老，健笔胡为未得官。
凤阁起家缘六馆，州人更欲祝东峦。

作者简介：（1136—1185）宋福州福清人，字学可，号月渔，一号网山。林光朝高弟，继光朝讲学于莆之红泉。赵汝愚帅闽，荐于朝，命未下而卒。有《论语考工记》、《毛诗庄子解》、《网山集》等。